Interlingua/Curso de conversation/Capitulo 4, Scenas 5 e 6 (interlingua)

Capitulo 4, Scenas 5 e 6 (interlingua)

SCENA 5: Paris, al Hotel de Petro: In iste scena Petro ha unes problemas con le empleato in le area de reception del hotel, qui es minus que cooperative in verificar su reservation e in facer le sentir benvenite. Finalmente, post plenar un formulario, Petro es obligate a pagar anticipatemente ante que on le da un camera pro dormir.

Petro: Bon vespere.

Empleato: Si, senior?

Petro: Io volerea un camera.

Empleato: Si, senior?

Petro: Io ha reservate un camera in iste hotel ...

Empleato: Ah si?

Petro: ... in le nomine de Minelli, Petro Minelli.

Empleato: Hmm.

Petro: Mi avion esseva retardate a causa del tempore mal.

Empleato: Un camera de un lecto o de duo?

Petro: De un lecto.

Empleato: Con banio?

Petro: Ducha.

Empleato: Plena iste formulario, per favor, nomine, nationalitate, omne illo. Isto es pro un nocte solmente?

Petro: No. Tres noctes.

Empleato: Tres noctes?

Petro: Io ha facite un reservation. De Geneva. Io esseva in Geneva e io reservava un camera de un lecto pro tres noctes desde iste vespere. Ma mi avion arrivava retardate a causa del tempore mal. Mi nomine es Minelli, em, i, en, i duple el, i. Mi compania es Marex Mundial. Vos debe haber omne iste information scribite in vostre officio. Nos ha inviate un telex pro confirmar.

Empleato: Isto essera tres centos euros, per favor.

Petro: Tres centos euros?

Empleato: In anticipation.

Petro: Ascolta. Io ha reservate iste camera. Vos ha un confirmation. Un telex. Esque vos pote cercar lo in vostre officio?

Empleato: Le officio es claudite.

Petro: Esque il ha un persona responsabile pro le servicio a vostre clientes qui travalia iste nocte?

Empleato: Post le medienocte, on debe pagar in anticipation.

Petro: Ma, isto is complete incomprehensibile!

Empleato: Tres centos euros, per favor.

Petro: Bon, bon. Multo bon.

Empleato: Camera quaranta nove.

EXERCITIO 5: Reservar un camera de hotel:

Guida: Bon. Al minus, Petro ha un camera pro dormir. Io volerea studiar le parolas que on usa pro reservar un camera de hotel.

Un homine: Io volerea reservar un camera, per favor.

Un femina: Le cliente va dicer quante tempore ille vole usar le camera.

Un homine: Io volerea un camera pro tres noctes, per favor.

Un femina: Ille anque va dicer si ille vole un camera con un o duo lectos ...

Un homine: Un camera con un lecto, per favor.

Un femina: ... e si ille vole un camera con banio o con un ducha.

Un homine: Un camera con un lecto e con un banio, per favor.

Un femina: Ille nunc va dicer omne illo in un sequentia.

Un homine: Io volerea un camera con un lecto con banio pro tres noctes, per favor.

Un femina: Ille anque vole saper le precio.

Un homine: Qual es le precio?

Un femina: Que nos dice que illo es cento novanta euros pro un nocte. Ille nunc vole saper lo que ille compra con iste cento novanta euros.

Un homine: Esque illo include le camera e le jentaculo o solmente le camera?

Un femina: Le duo cosas, le camera e le jentaculo.

Un homine: E qual es le precio del jentaculo?

Un femina: Vinti euros, ma illo es includite in le precio del camera.

Un homine: Multo ben. Io prende le camera.

Un femina: Ecce le clave. Le numero del camera es septanta duo.

Un homine: Ubi se trova la camera septanta duo?

Un femina: In le septime etage.

Un homine: Esque vos pote eveliar me a septe horas deman matino?

Un femina: Con multe placer.

Un homine: Gratias. Bon nocte.

Un femina: Bon nocte.

Guida: Eh ben. Pro ille, trovar un camera esseva minus difficile que pro Petro. E io spera que ille ha ben dormite.

SCENA 6: Paris, un centro de conferentias: Petro es nunc in le sala de conferentias e face le prime cognoscentia de Gerardo Florette. Gerardo demanda a Petro si su viage a Paris in avion esseva confortabile e si a ille place su hotel. Petro dice que su avion arrivava tarde e que ille habeva unes difficultates con le empleato del hotel ante que ille recipeva le clave a su camera.

Gerardo anque demanda a Petro como sta Catherina e postea dice a Petro que le conferentia non ha ulle nove productos o systemas a offerer a su participantes. Petro tunc vide le senior Melville, le empleato de un compania competitor con le sue, e il pare que il va haber un lucta verbal inter illes.

Un femina: Bon die.

Petro: Bon die.

Le femina: Vos es ...

Petro: Petro Minelli, de Marex Mundial.

Le femina: Ah, si, senior Minelli. Ecce vostre carta de identification. Ah, il ha un senior qui vos attende.

Petro: Ah, bon.

Le femina: Ille es illac, apud le fenestra.

Petro: Gratias. Excusa me.

Gerardo: Petro Minelli?

Petro: Si, es io. E vos debe esser Gerardo Florette.

Gerardo: Exactemente. Esque vos ha habite un viage bon a Paris desde Geneva?

Petro: Le avion in le qual io volava arrivava retardate.

Gerardo: A causa del tempore mal?

Petro: Si. E io anque habeva unes difficultates con le empleato del hotel a causa de haber arrivate retardate.

Gerardo: Vermente?

Petro: Ma il non esseva multo grave. Io poteva arreglar omne sin difficultate.

Gerardo: Io detesta le hotels. Como es le cosas a Geneva? E como es Catherina?

Petro: Catherina sta ben. Il non ha ullo extraordinari in Geneva. Nos solmente comencia nostre operationes, e nos non ha multe travalio.

Gerardo: Ah, non vos plange.

Petro: Et hic? Como es le presentation?

Gerardo: Assatis ben. Nullo special. Sempre le vetule cosas.

Petro: Que? Ma illes sempre parla de systemas de controlo completemente integrate.

Gerardo: Si, ma illo es sempre le mesme cosa.

Petro: Io credeva que iste vice illes habeva alique nove a monstrar nos.

Gerardo: Deo mie, no.

Petro: Tunc pro que es vos hic?

Gerardo: Il es melior que esser sempre in le officio.

Petro: Ma qual perdita de tempore!

Gerardo: Possibilemente. Ma il es plus agradabile que prender the in un hotel de luxo.

Petro: Eh, qui es ille, illac?

Gerardo: De qui parla vos?

Petro: Le homine in ille habito brun?

Gerardo: Il me pare que io le cognosce.

Petro: Io mesme, io le cognosceva durante un viage recente in avion.

Gerardo: Ah si?

Petro: Io vole parlar a ille. Eh, senior Melville, io ha unes parolas a dicer a vos.

Guida: Io es curiose de saper lo que Petro va dicer al senior Melville. Pro discoperir lo, que nos ascolta le proxime scena.